



08 mai 2014
PRECIZĂRI 

Privind  procedura -  în curs  - de alegere a unui membru al Consiliului Superior al Magistraturii 
Având în vedere afirmaţiile conţinute în articolul publicat în ediţia din 07.05.2014 a publicaţiei on-line „ZIUA NEWS”,
 pentru o corectă informare a opiniei publice, Comitetul Electoral Permanent face următoarele precizări:
· Legea nr. 317/2004 privind Consiliului Superior al Magistraturii cu modificările şi completările ulterioare  prevede, printre altele,  următoarele:
“ .....art . 7 alin 2 : Judecătorii şi procurorii îşi pot susţine candidaturile depuse pentru alegerea ca membri ai Consiliului Superior al Magistraturii în faţa colectivelor de judecători şi procurori. Candidaturile judecătorilor şi procurorilor pot fi susţinute de colectivele de judecători şi procurori, precum şi de asociaţiile profesionale ale acestora.

...........................................
alin  (4) Candidaturile se depun la Colegiul de conducere al Înaltei Curţi de Casaţie şi Justiţie, la Colegiul de conducere al Parchetului de pe lângă Înalta Curte de Casaţie şi Justiţie, la Colegiul de conducere al Direcţiei Naţionale Anticorupţie sau la colegiile de conducere ale curţilor de apel ori ale parchetelor de pe lângă acestea, însoţite de:
.........
        b) un proiect privind principalele obiective pe care le vor urmări judecătorii sau procurorii în cazul alegerii în Consiliul Superior al Magistraturii, precum şi, după caz, documentele de susţinere a candidaturii....”

· Hotărârea Plenului CSM nr. 327 din 24 august 2005 pentru aprobarea Regulamentului privind procedura alegerii membrilor Consiliului Superior al Magistraturii  prevede, printre altele,  următoarele:

“.... Art. 12 – alin (3) Cu cel puţin 10 zile lucrătoare înainte de data adunărilor generale pentru selecţia candidaţilor, comitetele electorale de la cele 16 curţi de apel şi de la parchetele de pe lângă acestea transmit Consiliului Superior al Magistraturii candidaturile care întrunesc toate condiţiile pentru a fi admise, împreună cu o copie a documentelor depuse de către candidaţi.
*
*
*

Comitetul Electoral Permanent desemnat de Plenul Consiliului Superior al Magistraturii cu gestionarea procedurii  - aflată în curs - de alegere a unui membru CSM, reprezentant din partea tribunalelor în Consiliu  a procedat, pentru asigurarea deplină a transparenţei procedurii, la publicarea tuturor documentelor comunicate de către fiecare candidat. 

